מוזיאון ויטני לאמנות אמריקאית

מוזיאון ויטני לאמנות אמריקאית (באנגלית: Whitney Museum of American Art) או בקיצור "הוויטני" (the Whitney) הוא מוזיאון אמריקאי לאמנות מודרנית ואמנות עכשווית הממוקם בעיר ניו יורק במדינת ניו יורק שבארצות הברית. האוסף הקבוע של המוזיאון מכיל למעלה מ-12,000 יצירות אמנות מודרנית במדיות שונות. מדי שנתיים נערכת במוזיאון ביאנלה המציגה אמנות מודרנית של אמנים אמריקאים. היסטוריה מוזיאון ויטני נוסד בשנת 1931 על ידי גרטרוד ואנדרבילט ויטני, פסלת ואספנית אמנות בהתבסס על אוספים של אמנים אמריקאים שהציגה החל משנת 1918. בשנת 1929 כלל האוסף 700 יצירות אמנות מודרנית. ויטני הציעה את האוסף למוזיאון המטרופוליטן לאמנות אולם המטרופוליטן סירב להצעה. בעקבות הסירוב החליטה ויטני לייסד מוזיאון בעצמה על מנת להציג את האוסף. בתה של ויטני, פלורה פיין ויטני, שימשה אוצרת המוזיאון בעת הקמתו, סגנית נשיאת המוזיאון, ובין השנים 1942–1974 שימשה כנשיאת המוזיאון ויו"ר הנהלת המוזיאון. בין 1974 ועד מותה של פלורה פיין ויטני בשנת 1986 שימשה כיושבת ראש של כבוד של המוזיאון. בתה של פלורה פיין ויטני (ונכדתה של גרטרוד ואנדרבילט ויטני), פלורה מילר בידל, שימשה כנשיאת המוזיאון בין 1974 ועד 1985. בשנת 1966 עבר המוזיאון לשדרת מדיסון באזור האיסט סייד העליון של האי מנהטן. המבנה תוכנן על ידי האדריכלים מרסל ברור והמילטון פ. סמית' ונבנה בין השנים 1963–1966. המבנה בנוי בסגנון ברוטליסטי מודרני, השונה ממבני האזור. בשנת 2015 עבר המוזיאון למשכן חדש, בתכנון רנצו פיאנו, בהיי ליין. אוספי המוזיאון המוזיאון מציג ציורים, איורים, הדפסים, פסלים, יצירות וידאו וצילום. אוסף המוזיאון מכיל למעלה מ-12,000 יצירות של אמנם אמריקאים רבים ובהם אלכסנדר קלדר, אנדי וורהול, ג'ספר ג'ונס, נוקס מרטין, קית' הארינג, ג'קסון פולוק, וילם דה קונינג, רות אסאווה, אלסי דריגס, ברנרד רדר, ואליד בשטי ואדוארד הופר. ראו גם הביאנלה של ויטני קישורים חיצוניים אתר האינטרנט הרשמי של מוזיאון ויטני לאמנות אמריקאית מוזיאון ויטני לאמנות אמריקאית, ברשת החברתית פייסבוק מוזיאון ויטני לאמנות אמריקאית, ברשת החברתית X (טוויטר) מוזיאון ויטני לאמנות אמריקאית, ברשת החברתית אינסטגרם מוזיאון ויטני לאמנות אמריקאית, ברשת החברתית טיקטוק מוזיאון ויטני לאמנות אמריקאית, ברשת החברתית LinkedIn מוזיאון ויטני לאמנות אמריקאית, סרטונים בערוץ היוטיוב מוזיאון ויטני לאמנות אמריקאית, באתר אנציקלופדיה בריטניקה (באנגלית) פורטל ויטני לאמנות ברשת אופיר חובב, מוזיאון ויטני השהה את תוכנית הלימודים בעקבות מחאה על ביטול מופע פרו־פלסטיני, באתר הארץ, 3 ביוני 2025 הערות שוליים